Surxondaryoda er xotinini savdo majmuasida pichoqlab o‘ldirdi

2018 yil 21 sentabr kuni soat 11:30larda Surxondaryo viloyati, Denov shahri, E.G‘oziyev ko‘chasida yashovchi fuqaro J.A. (1989 y.t. erkak) turmush o‘rtog‘i Z.D. (1989 y.t. ayol) bilan tumandagi «Chorsu» savdo majmuasida rashk negizida o‘zaro janjallashib, pichoq bilan uning qorin qismiga urib, qasddan o‘ldirgan.
Bu haqda Bosh prokuratura matbuot xizmati xabar bermoqda.
Mazkur holat yuzasidan tuman prokuraturasi tomonidan J.A.ga nisbatan O‘zbekiston Respublikasi Jinoyat kodeksining 97-moddasi 1-qismi bilan jinoyat ishi qo‘zg‘atilib, tergov harakatlari o‘tkazilmoqda.